JohanHeinsen/ENO huggingface dataset:
Viborger Samler, 1812-11-23
Paris. Følgende Fortælling overgaaer næsten alle forrige Paastande og Elefantens Evne til at forstaae Menneskets Sprog. Den 5te Octbr. sidst førte man i et dertil fragtet Fartøi en stor Elefant 5 1/2 Alen høi fra Amsterdam til Brussel, hvorfra den skulle til Menageriet i Paris. Da man havde seilet en Dag, begyndte det at blive Storm og Søen gik stærk, hvorover Elefanten blev ganske urolig og melankolsk og ville hverken æde eller drikke. Den vedblev dette til den 8de Octbr. hvorpaa den begyndte at sukke og græde meget. Da dens Oppasser saae det, gik han til den, kjelede for den og forsikrede den, at der aldeles ingen Fare var for den, samt at Reisen snart var tilende. Hvor forundret blev han ikke, da Dyret, til Tegn paa at det havde forstaaet hans Tale, omfavnede ham med sin Snabel og trykkede ham til sit Bryst. Elefanten blev fra dette Øieblik rolig og drak 12 Flasker Rom, som man gav den, og blev efter denne Hjertestyrkning munter og aar sin sædvanlige daglige Portion, neml. 100 Pd. Brød, 30 Pd. Hø, en Kurv Kartofler og endeel Rødder.
Viborger Samler, 1812-11-23
Udenlandske Tidender. (Af Statstidend., fyenske og andre danske Aviser)
Viborger Samler, 1812-11-23
Kjøbenhavn, d. 16 Novbr. Under 2den Novbr. d. A. er udkommen en Placat for Danmark og Norge, hvorved Forordningen af 15de Juni 1812 udvides til at gielde ogsaa om stemplet Papirs Brug til Slutsedler paa Vexler og Skibes befragtning, samt paa Kongelige og offentlige Papirer og Effecter.
Viborger Samler, 1812-11-23
Ved en Overfart over Langesundfandt Fregatten Najadens kjække og udødelige Chef, Capitain Holm, tilligemed Jnstructeur og Ridder Schwartzes Datter, Frue Seidelin og en anden Dame deres Død i Bølgerne ved Baadens Kantring i et paakommende Stormveir.
Viborger Samler, 1812-11-23
Ved Efterretningen om Hr. Capitain og Ridder, Hans Peter Holms Død. Jeg Dig trykked til mit Broderhjerte, da Du paa Najaden heisede Dit Flag; Tungt jeg føelte og Din haarde Smerte, da Fregatten sank ved Lyngøer som et Vrag; endnu tungere jeg her beklager, at den vrede Bølge rev dig bort, ei Dit Broderhaandtryk jeg modtager; Nu jeg sukker - af Dit Liv var kort. Hans Christian Knudsen, Kgl. Skuespiller og Dannebrogsmand.
Viborger Samler, 1812-11-23
Tranekjær, d. 13de Novbr. Jdag Formiddag Kl. 10 passerede Spotsbjerg syd fra nord efteren engelsk Tredækker paa 120 Kanoner, 6 Linieskibe paa 74, en Fregat paa 44, 2 dito hver paa 36 og en dito paa 28, en Orlogsbrig paa 20 Kanoner, 2 Cutterbrigger og en Sloop of War, ialt 15 Krigsskibe.
Viborger Samler, 1812-11-23
Refsnæs, d. 14de Novbr. Otte fiendtlige Rangskibe, 4 Fregatter og 3 Brigger, som kom sydfra, ere igaar Eftermiddags Kl. 3 passeret forbi Refsnæs. De fortsatte Coursen iaftes nord efter og ankrede Kl. 5 ved den vestlige Side af Seierøen, hvor de ligge endnu idag.
Viborger Samler, 1812-11-23
Corsøer, d. 15de Novbr. Et Orlogskib syd fra ankrede igaar Eftermiddag under Langeland; idag er det atter gaaet syd efter, saa at for Tiden ingen fiendtlige Skibe ere herfra i Sigte.
Viborger Samler, 1812-11-23
Helsingøer, d. 14de Novbr. Herfra kan intet Fjendtligt observeres.
Viborger Samler, 1812-11-23
Batteriet Trekroner, den 14de November. En indpasserende Sømand har sydost for Gisser seet en Convoi af 23 svære Seilere, om hvilke der i Nysted blev sagt, at de alle vare Orlogsmænd.
Viborger Samler, 1812-11-23
Odense. d. 14 Nov. gik 15 Orlogsmænd, kommende syd fra, med staaende Vind igjennem store Belt nord paa. Efter Gisning var det russiske. De Tyve som for en Tid siden have stiaalet 47. Uhre i en Kielder i Kjøbenhavn, ere nu opdagede og Uhrene paa 16 nær, igjen tilveiebragte. Disse Tyve udgjorde et lidet Komplot, og vare allerede i Forveien arresterede for andre Tyverier. Ogsaa deres ellerske sidder arresteret i Politiearresten.
Viborger Samler, 1812-11-23
Tre fra Kronborg undvigte Slaver, der for begaaet Tyveri vare dømte til at kagstryges og hensættes paa Livstid i Rasphuset, gjorde sig opsætsige, da Straffen skulde exeqveres paa Skidentorvet. De tillode sig utilbørlige Udtryk mod vedkommende Øvrighedspersoner, og raabte endog Hurra ved Pælen. Der er anlagt Sag imod dem.
Viborger Samler, 1812-11-23
General Postdirectionen har under 14de d. bekjendtgjort, at der efter Tidsomstændighederne for det løbende Octbr. Qvartal skal betales et Efterskud i den hidtil fastsatte Betaling for de altonalske og udenlandske Tidender og Tidsskrivter, der for den altonaiske Merkur bliver 3 Rd. 1 Ls., og for den hamborgske Korrespondent i Kbhvn. 7 Rd. 3 Ls., i de danske Provindser 7 Rd. 11 Ls. og i Norge 7 Rd. 6 Ls.
Viborger Samler, 1812-11-23
Hindsholm d. 14 Novbr. J Efteraaret fuldførtes Torbye Strands Jnddæmning ved Hindsholmen, hvorved vindes omtr. 300 Tdr. Land, som deles mellem Kjerteminde og tilstødende Grundeiere. Hs. Excellence Stiftamtmanden tog Diget i Øiesyn for faa Dage siden, og var særdeles vel tilfreds dermed. Det er opført af en dige kyndig Holstener, Claus Grimm, som nedsætter sig i Kjerteminde. Desuden er der sat en svær Sluse, ved den saakaldte Bæk, hvorved Vandet skal lukkes ud og denne Bæk hindres fra at forbyde Folk Overfarten. Dette Værk har og Byefoged Schou arbeidet paa at fremme med ufortrøden Vedholdenhed.
Viborger Samler, 1812-11-23
Politievennen gjør opmærksom paa den Underlighed, at der blant Udstillingen af indenlandske Kunst- og Flidsbringelser for 1812 ogsaa findes anført engelske og franske Schavls.
Viborger Samler, 1812-11-23
Handelstidenden anbefaler følgende Fluidum til at tilberede Faareuld. Den bedste Potaske eller Soda opløst i Vand; hvoraf gydes to Deele paa een Deel Olie, og alt sammenrøres.
Viborger Samler, 1812-11-23
J Randers har Amtmanden S. T. Hr. Kammerherre og Ridder Fønss bevirket, at det Kgl. Kornmagasin aabnedes for Byens Jndvaanere den 14 Novbr., og Rugen udsolgtes derfra for 6 Rd. Skjeppen. Bønderne forlangte til samme Tid 10 Rd. for Skjeppen; men denne veldædige Foranstaltning voldte, at de solgte det tilsidst for 7 Rd. 3 Mk. Skp. J Randers Avis ydes Hr. Kammerherren den erkjendtligsfulde Tak, fordi han saa ædelt heri, som ved andre Leiligheder, var Jndvaanernes Talsmand hos Regjeringen.
Viborger Samler, 1812-11-23
Viborg. Frosten har i de sidste Dage begyndt alvorlig. Paa endeel Stæder er endnu ikke ald Rug, sæden lagt, og fra mange Egne hørtes for kort siden, at meget Korn, især af de Hovedgaardes som mangle Hoveri, ikke var bjerget i Huus; men raadnede paa Marken. Dyrtiden paa alle Livets Nødvendigheder, vedvarer. Kartofler koste nu her 16 Rd. Tdn. I Oelferske Sild 4 Rd. (Udg.)
Viborger Samler, 1812-11-23
Bekjendtgjørelser. Den 17 Novbr. blev en Sorrigsdag for mig og 4 umyndige Smaae. Da det enigvise Forsyn efter nogle Ugers strenge Lidelser, bortkaldte min evig dyrebare uforglemmelige Mand Amtsprovst og Sognepræst i Skive Jens Høier Leth, i hans Alders 47 Aar. Som Ægtemand og Fader var han usigelig om og god og som Embedsmand opfyldte han, med et svagt Helbred, stedse sine Pligter. Hvad jeg altsaa med mine 4 Børn har tabt, kan kuns forestilles. Selv føler jeg, at intet kan blive Trøst for mig, uden det visse Haab: at han, samles i hiin Evighed!! Nicoline Leth, fød Fabritzius. den velsignede, vil tilbede os Held her og at vi eengang, Ædle Medborgere, beklag mig, og forglem mig ef da den haarde Skjebnes Stød har omkastet mit Haab til en blid Fremtid, ved tvende Dødsfald, som jeg førgelig maae tilkjendegive, først med min i Condition staaende Musikantersvend Hr. Georg Henrich Winkler som omskiftede Tiden med Evigheden d. 12 Novbr., hvilket tilkjendegives for hans Slægt og Venner efter Skyldighed. Det andet var min gode, kjere, trofaste Mand Hr. Joachim Andreas Schuster Stadsmusikant her i Byen, som efter 2 Aar og 3 Maaneders smertelig Gigt og Nervesvækkelse indgik til en uforandret Roe d. 15de Novbr. i hans Alder 47 Aar. Dette smertelige Tab, for mig og mine 6 umyndige Børn, har skildt mig ved min daglige Udkomme i denne haarde Tid og da Tabet. af min Mands Helbred i saa lang Tid har gjort et stor Tab i mine Kaar, saa er det mig desfoleligere, at savne ham, dette kunde jeg ei undlade sørgeligst at tilkjendegive vore fælleds Venner og Velyndere i Haab om enhvers Deeltagelse i min billige Sorg. Viborg d. 19 Novbr. 1812. Dorthea Maria Brandt. sal. Schuster.
Viborger Samler, 1812-11-23
De som endnu ikke har imodtaget deres Huder og Skind, som hos mig var indleverte til Garvning, ville behageligst lade dem afhente inden dette Aars Udgang. Viborg, d. 21 Nybr. 1812. N. N. Gjørup.
Viborger Samler, 1812-11-23
Da jeg som bekjendt har nedlagt min Boutiqve Han deel, har jeg ved den Leilighed en Beholdning af Lever pol Salt; saa anmeldes sligt for denne Byes Jndvaanere og Omegnens Beboere som maatte behøve noget deraf, da samme, til billige Priser, skal blive overladt. Viborg, d. 15 Novbr. 1812. N. Gjørup.
Viborger Samler, 1812-11-23
En Guld Brystnaal med Jndskrivt Haab er sin Eier frastiaalen. Skulle den falbydes, da bedes saadant anmeldt for Avisexpeditionen, som paaviser Eiermanden.
Viborger Samler, 1812-11-23
For omtrent, 6 a 8 Uger er een mig tilhørende meere sort end hvid broget Koe af Aarhuus Mark bortgaaet, med Mærke paa venstre Lænd, og Fri paa det ene Horn; jeg har spurgt at den er kommen hiin Side Viborg, formoder at den harsøgt sit Fodested. Den bedes leveret enten til Hr. Kruuse paa Lynderupgaard ved Viborg eller til Eieren Kjøbmand Jens Bech i Aarhuus.
Viborger Samler, 1812-11-23
Til de Brandidts i Hobroe er endvidere indkommen. Transport 4978 Rd. 80 Sk. Fra Præsten Hr. Rosendahl i Foulum. indsendt fra Thele og Vinge Sogne, 1 Rd. 20 Sk. nemlig: I. Gammelbye 2 Rd. M. Flars, 2 Rd. N. Hjulmand 1 Rd. N. lensen i liise 20 sk. S. Nielsen 48 Sk. M. Kjeldse paa Thiele 5 Rd. C. Snedker 2 Rd. L. Vesterthele 2 Rd. Hr. Kammerraad Lund i Thiele Mølle, 1 Td. Rug in naturd. H. Roe ind. P. Sørensen 1 Rd. Jörgen Smed 1 Rd. l. lensen 48 Sk. C. Östergaard 1 Rd. Vestergaard 2 Rbd. l. Pederson 1, Rd. J. Pedersen 2 Rd. L. Christensen, 1 Rd. N. Bodsen 1 Rd. Præsten Hr. Rosendahl 5 Rd. foruden 5 Rd. forhen givet til Hr. Spur Degnen Skandorff 1 Rd. Viinge Möller 1 Rd. A. Möller 1 Rd. I Laursen 2 Rd. V. Nielsen 1 Rd. S. lensen 1 Rd. C. Pedersen i Ud. S. Ovesens Enke 1 Rd. N. Skjötte 1 Rd. ialt 5020 Rd. 4 Sk. Viborg d. 21 Novbr. 1812 A. F. Just.
Viborger Samler, 1812-11-23
Tyverie. Natten til Søndagen d. 22 Novbr. have Tyve hos undertegnede bortstiaalet, ved at udtage et Vindue paa Enden af Huset, følgende: 1 sort og rød samt hvid stribet Olmerdugs Overdyne, af samme Toi 2 Hoved puder, i Hørlærreds Lagen uden Navn, 1 mørkblaae hjemgjort Kjole og Vest, i Vesten blanke hvide Knapper, 1 graae hjemgjort Kjole, alt nyt, i hvid Vadmel Trøie, i nye Hat, 1 Par brugte Støvle, i Lispund sort og hvid Uld i en Sæk, med andre Smaaeting, Den som kan give Oplysning om dette Tyverie, loves en Douceur af 20 Rd. Hald Teglbrænderhuus ved Viborg 23 Novbr. 1812. Christen Madsen. Teglbrænder.
Viborger Samler, 1812-11-23
Fredagen d. 27 Novbr. Formiddag Kl. 9 slet, bliver holdet Auction paa Thaarupgaard, over noget Jndboe, bestaaende af Skabe, deriblandt et Eege Skab, med mange Skuffer, Borde, deriblandt 2de gode med Porcelains Plader belagte, en Kanopee og nogle Stole med rød Plysses og grøn Plysses Betræk, et stort Speil med godt Glas, Sengestæder og Sengeklæder, samt nogle gode Kakkelovne, deriblandt en smuk 2 Etage; Kjøkken= og Bordtøi, saasom: Jerngryder og andet Jernfang, Kobber=Tøi, hviid Porcelain, Knive og Gafler, saa og over endeel Udboe, bestaaende af Vogne, Plouge, Harver, Høeleer, Drættetøi, Heste og Koe=Tøirer, samt nyt Reeb, Kar, Ballier og Bødkertræe, ophugne Hjulfælle og andet Redskab til Gaards- og Avls Brug, deels af Børn, deels af Esk, endeel uophugne Bøge= og Eske Træer, samt et fældet stor Eske Træe og nogle Fur Buller til Snedker=Brug, nogle Ege Dværg Stolper og andre Stolper. Thaarupgaard, d. 11 Novbr. 1812. E. Møller.
Viborger Samler, 1812-11-23
For de som ville have Søer drægtige, bekjendtgjøres, at der holdes en Orne paa Liseborg ved Viborg.
Viborger Samler, 1812-11-26
No. 95.
Viborger Samler, 1812-11-26
(Af Altona Merkur og Hamborg Correspondent.)
Viborger Samler, 1812-11-26
Krigsskuepladsen.
Viborger Samler, 1812-11-26
London d. 5te Novbr. Breve fra Spanien klage endnu over, at Lord Wellingtons Armee har mange Syge. Den franske Officeer, som er Commandant i Burgos, er den samme som adskillige Gange voldte, at Sir HomePophams Forsøg mislykkes og som tog saa mange af Marinen fangen paa forskjellige Stæder. Det lader, som den franske Armee paa 30,000 Md. følger Wellington paa sit Tilbagetog fra Burgos. Denne General har besluttet at opgive et Foretagende, som han seer er fortvivlet og som kuns ville lade sig udføre med Opofrelse af mange Mennesker. De nylig i Corunna landede Gardere og det 91de Regiment Bjergskotter ville neppe erstatte Armeen de nylig tabde Folk. Ville man alvorlig have understøttet Wellington, burde han strax efter Salamankas Jndtagelse havt 20000 Md. En saadan Anstrængelse ville have sparet England mange Mennesker og Penge, og den Plan, som da syntes saa fordeelagtig, havde da ikke gaaet til Grunde af Mangel paa Understøttelse.
Viborger Samler, 1812-11-26
En Paketbaad bringer fra Lissabon den Tidende: At Lord Wellington har forladt Burgos for at trække sig til Madrid og modsætte sig den franske Magt, som under Marsk. Soult og Suchet nærme sig Staden. Man venter altsaa snart et Slag.
Viborger Samler, 1812-11-26
Et Privatbrev fra Madrid af 15 Octbr. siger Siden Englændernes Ankomst hertil, er Hovedstaden i en sørgelig Stemning. Alle Personer, som stade i Forbindelse med Kong Josephs Regjering, ere udsatte for de skrækkeligste Forfølgelser. 20 Familiefædre ere arresterede i Retiro. De fleste Adelie ere fulgte med Kong Joseph til Valencia og deres Gods have Engl. konfiskeret. De i Madrid udkommende engelsk i Aviser beklage sig over Jndvaanernes liden Patriotisme. At den engelske Generalissimus kom til Madrid, forebragte en ganske anden Virkning, end man havde ventet. Den hele Tid han har været der, har han blot viist sig paa den store Slots=Balkon. Naar han ellers kom ud, var han altid ledsaget af 2 a 3 Jnsurgentchefer, blant hvilke var en gammel Klosterbroder (Munk, General Medico, dette Selskab yndede de stolte Castilianere aldeles ikke. Det store Theater saavelsom Operahuset vare lukkede. Det lader, som Revolutionen giør Fremskridt i Cadix. Et Brev derfra siger Vi have gode Soldater af Folkeklassen; men Officererne ere næsten alle adelige og due ikke meget.
Viborger Samler, 1812-11-26
Regentskabet har ikke en Mand af Talent; Cortes kun faa; Handelen er standset. Kjøbmændene ere endnu ei ganske overtydede om de Franskes Afmarsch og tør intet vove. Alle Ting ere her meget dyre, Ballesteros var d. 6te Octbr. i Granada. Den 11te Octbr. skrev man fra Sevilla, at Marskal Soult nærmede sig St. Clemente.
Viborger Samler, 1812-11-26
Fra Taramon skrev man den 6te Octbr. at de franske Korps fra Andalusien og Valencia vare forenede; nogle af disse trak sig til Almanza og Jonqvera, andre droge til Albacete og truede Slottet, Chinchilla.
Viborger Samler, 1812-11-26
Den 14de d. S. M. meldtes fra Cadix, at de Franske havde indtaget Chinchilla og blokerede Penas de St. Pedro. Ballesteros skulle rykke mod Soult. De allierede Tropper vare 20,000 Md. Fra Nordamerika, siger en Privatmand at den engelske Magt i Qvebek under General Prevost er 7000 Md. hvoraf de 3000 ere regulære Tropper. Den amerikanske Magt under GeneralDraborn er 18000 Mk. Desuden vare omtr. 4000 Md. under General Blomfield paa Marsch for at støde til dem. General Prevost havde leiret sig ved St. John, sønden for Montreal.
Viborger Samler, 1812-11-26
Den 28de Octb. gik Admiral Hope under Seil paa Orlogskibet Egmont havende med sig 16 Lootser og Reserveankere, Touge og Seil; det hedder han skal bringe den russiske Flaade til England.
Viborger Samler, 1812-11-26
Til Portsmouth, Plymouth og andre vore Søstæder er sendt befaling om, at presse alle mulige Matroser, endeel af vore Skibe skal, uagtet Efteraarsstormene drive dem fra de franske Kyster, atter derhen, da man siger at der i de franske Havne ligge Eskadrer seilfærdige, som skulle løbe til Amerika.
Viborger Samler, 1812-11-26
Et engelsk Kartelskib, som kom fra Baltimore med 200 Passagerer, er strandet paa Jrlandskysten, og kun 5 af Passagererne bleve reddede fra at drukne.
Viborger Samler, 1812-11-26
En Paketbaad, Prindsesse Amelie, som gik fra St. Thomas, er tagen af en amerikansk Kaper. Amerikanerne have alt 400 Kapere i Søen imod os.
Viborger Samler, 1812-11-26
Fra Rusland og Sverig erfare vi: at de engelske Kjøbmænd i Petersborg belavesig paa at reise derfra.
Viborger Samler, 1812-11-26
Vor Sømagt er paa nærværende Tid: Ved de spanske Kyster 84 Krigskibe, hvoraf 35 Orlogskibe, i Middelhavet 103, deraf 27 Orlogskibe, i Kanalen 86, deraf 13 Orlogsk.; i Nord= og Østersøen, 96, deraf 10 Orlogskibe.
Viborger Samler, 1812-11-26
Paris d. 12 Novbr. Fra Spanien berettes "Staden Chinchille paa Grændsen af Kongeriget Murcia er indtaget at de franske Tropper under General Erlon den 3die Octbr. Efter en Modstand af 5 Dage overgav Fortet sig. Hertugen af Dalmatien har ladet Fortet nedbryde.
Viborger Samler, 1812-11-26
Journal de Paris leverer et Brev fra en fransk Officeer i Moskau, til sine Venner i Paris, der handler om Afmarschen fra Moskau, som Brevskriveren mener er et af de vise og for Armeen velgjørende Træk i den Keisers Planer, som ved saa mange Leiligheder viiste de kortsynede Politikere, at Han forstaaer bedre end de at føre Hæren til Held og Hæder; hvorfor og Soldaten er ganske rolig ved denne, som Hans andre Foranstaltninger. J øvrigt mener han, at Aarsagen vel for det meste ligger i, at være Magasinerne i Willna, Minsk og Grodno nærmere, der især er vigtigt, førend Regn og Snee gjør Veiene ufremkommelige. J øvrigt forsikrer han, at den tørre Kulde man i Octbr. har havt i Rusland, har været ledsaget med usædvanlig reen Luft, der har bevaret Soldaternes Sundhed; saa at man aldrig har havt mindre Syge, end nu, ligesom han og tilskriver denne rene kolde Luft, at man i Rusland bliver meget gamle og ofte træffer Folk paa hundrede Aar, der have Kræfternes fulde Brug.
Viborger Samler, 1812-11-26
Petersborg d. 2 Octbr. Jndvaanerne her i Hovedstaden ere meget bestyrtsedde. Efter det man seer og hører, er intet Sikkert her. Handelens Forfald her er meget foruroliggende. Et engelsk Handelshuus her har gjort Bankerot. Sukker, hvoraf er betalt 10 Rubler Omkostninger, er solgt for 6 Rubler. Da man ei kan betale, maae de Handlende frasige sig de indgaaede Forpligtelser, der volder megen Forvirring.
Viborger Samler, 1812-11-26
Blandede Efterretninger.
Viborger Samler, 1812-11-26
(Af Altona Merk. og Hamb. Corresp.)
Viborger Samler, 1812-11-26
Freden mellem Rusland og Tyrkiet. Fredstraktaten mellem Rusland og Tyrkiet indeholder, foruden det allerede Bekjendte, som mee angik Moldau og Wallachiet, følgende Bestemmelser, Der skal til evig Tid være Fred, Venskab, og god Forstaaelse mellem begge Potentater. Keis. af Rusland tilbagegiver Porten det erobrede af Moldau og Wallachiet indtil Pruthfloden, som herefter bliver begge Rigers Grændse; i Asien og andre Egne, hvor Krigen kan have været ført, blive Grændserne overalt som de vare ved Krigens Udbrud; Servierne vende tilbage under Porten og de af dem under Krigen anlagte nye Fæstninger sløifes; derimod lover Porten dem fuldkommen Amnestie, og Sikkerhed mod Voldsomheder af de i deres Fæstninger indlæggende Besætninger, vil tilstaae dem samme Fordele, som Jndbyggerne paa Øerne i Arkipelagus Havn, og som et Beviis paa sin Høimodighed tillade, at Bestyrelsen af de indvortes Anliggender overlades dem selv, kun paalægge maadelige Afgivter m. m., og i Henseende til disse Poster træffe Overeenskomst med den serviske Nation selv. Alle Fanger tilbagegives paa begge Sider uden Løsepenge, med Undtagelse af de Kristne, som i Tyrkiet have antaget den mahomedanske, eller de Mahomedaner, som i Rusland have antaget den kristelige Religion. Porten lover at anvende sin Jndflydelse i Tilfælde at Korsarer fra de barbariske Stater i Afrika skulde forstyrre den russiske Handel, endelig lover Porten sin Mægling til en Freds Afsluttelse mellem Rusland og Persien.
Viborger Samler, 1812-11-26
Cassel. Hs. M. Kongen af Vestfalen har paa sin Fødselsdag benaadet 76 Militære og 16 andre, som vare dømte til offentlig Arbeide; 21 Militære som vare dømte til at skydes, bleve benaadede med Slaveri. Den 12te Novbr. blev under stor Ceremonie paa Kongepladsen i Cassel opsat en Marmor billedstøtte, som forestiller Hs. M. Keiser Napoleon, og som d. 25 Febr. 1810 besluttedes. Overstaldmesteren Fyrst Kaunitz er død i Wien.
Viborger Samler, 1812-11-26
J Salzburg er opdaget et i Tugthuset forehavende Complot, hvorved Fangerne agtede at desertere.
Viborger Samler, 1812-11-26
Pesten raser endnu i Tyrkiet og er kommen til Salonichi. Leiptzig. Over 10,000 Md. bayerske Tropper ere paa Marschen gjennem Sachsen, for at forstærke General Vredes Korps med den franske Armee. Man venter og her würtembergske Tropper, hvortil 1200, Heste ere samlede her. Foruden de 20,000 Md. Sachsere, som først leveredes til Armeen, ere siden 1 Batteri, 2 Jnfanteri og 1 Kavalleriregiment mar scherede derhen, Flere 1000de Rekrutter ere udtagne for at komplettere Armeen og fra Moldau og Nordtydskland har man anskaffet de manglende Remontheste. J Hertugd. Warschau udtages,5000 Conskribeerte hvoraf de 18000 ere færdige at gaae til den store Armee.
Viborger Samler, 1812-11-26
J Octbr. har man baade i Jtalien og Tyrol paa flere Stæder sporet Jordskjælv. J Botzens Bjergegne har det endog været saa heftig, at Veiene have taget Skade. Ligeledes har det i Overitalien regnet saa stærk i October, at Pofloden har oversvømmet de nærliggende Egne og ved Mincio forvandlet en Jord strækning af 8 italienske Miil til en Søe. I Dres den mistede nylig en fransk General en betydelig Sum i Guld; han mistænkte sin Tjener; men denne vidste saa got at forsvare sig, at Generalen troede ham uskyldig. Kort efter saae 2 Mennesker som gik paa Gaden en Pung falde ned fra Tager, hvor Tjeneren boede, og nu opdagedes det, at disse Penge vare de bortstiaalne, som rigtig nok at Tjeneren vare tagne og stukne i Pungen op under Tagsskjægget og hvor en derboende Spurvsaalænge havde trukket i den, at den var falden ned. Tjeneren har astivet sig selv.
Viborger Samler, 1812-11-26
London d. 30 Octbr. Breve fra Ny-Orle, ans melde, at man der har erholdt Efterretninger fra Mexico til 19de August. Det lader til at det creolske Partii, som kjæmper for denne Deel af Americas Frihed, paa ny har erholdt afgiørende Fordele over de europæiske Spanier. Jusurgenterne have to Armeer, af hvilke den ene commanderes af Morellos, den anden af General Ryan. Den første har, siger man, efter en lang Blokade, taget Acapulco, derpaa slaaet den Kongelige Armee og begivet sig til Veracruz. General Callesas var ifærd med at redde Magasinerne og forsikre sig Communicationen. Morellos angreb ham, og erholdt en fuldkommen Seier. Callesas blev taget til Fange med en Deel af sin Generalstab. Man sagde ogsaa at Ryan beleirede Mexico med en betydelig Magt. Adskillige Personer have forladt de Forenede Stater forrat forene sig med Jusurgenterne.
Viborger Samler, 1812-11-26
Natten mellem 1ste og 2den October d. A. havde man ved Byen Ackakyds i Halliko Sogn, Abo Lehn. i Finland, en stærk og selsom Jordrevning (da manikke saa vel kan kalde det et Jordskjælv), hvorved en Deel af denne Byes Agre og den hosliggende Eng sank i en Dybde af 4 Favne fra den øverste Overflade. Længden af dette sunkne Jordstykke udgjorde 1342 Alen, hvorved bemeldte By mistede henved 15 Tønder Agerland tilligemed Engen. Jordarten bestod af løst Blaaler under et Lag Muldjord af 1/2 Alens Tykkelse. Denne Naturbegivenhed begyndte under Bulder og stærk Susen Klokken 1 1/2 om Natten. Mærkeligt er det, at fire Lader paa Engen flyttedes, uden at styrte sammen eller omkastes, hen paa en grøn Høi, som var dannet af Jordrevningen. - En anden mærkværdig Begivenhed hendtes den 2den September paa Godset Waorentacka, da en Orkan, efter en heftig Storm og Hagelregn, med en stærk Susen forbunden med et Knald, omkastede og adsplittede 30 Rughæser tilligemed er nylig opsat Gierde, og bortførte 4 Rughæser, som, saalangt man kunde see dem, fore i Luften over Vigen, uden senere at være blevne fundne.